ইসলাম ও মুসলমানের এরূপ শত্রু হওয়ার জন্য ইহুদি, খৃষ্টান, মুর্তি পুজারি হওয়ার প্রয়োজন পড়ে না। সেটি মুসলমানের পুত্র,পীরের পুত্র, আলেমের পুত্র এমন কি নবীর পুত্রও হতে পারে। হযরত নুহ (আঃ)র ন্যায় মহান নবীর পুত্রও শত্রু শিবিরে যোগ দিয়েছিল। সে শত্রুতা নিয়ে সে পিতার আহবানকে অবজ্ঞা করেছিল এবং প্লাবনে ডুবে মরেছিল। বিরোধী শিবিরে যোগ দিয়েছিল হযরত লুত (আঃ)র স্ত্রী।এসব শত্রুদের চিনতে হবে তাদের বংশ পরিচয় বা পিতার পরিচয় থেকে নয়,বরং তাদের রাজনীতিতে ইসলামবিনাশী এজেন্ডা থেকে। মানব সৃষ্টিকে জাহান্নামে নেয়ার শয়তানী প্রচেষ্টা প্রথম দিন থেকেই। শুরুতেই শয়তান ঘিরে ধরেছিল হযরত আদম (আঃ)কে। নবী করীম (সাঃ) এর ন্যায় সর্বকালের সর্বশ্রেষ্ঠ মানুষটি যখন ইসলামের দাওয়াত নিয়ে ময়দানে নামেন, তাঁর নির্মুলেও সর্বশক্তি নিয়োগ করেছিল তৎকালীন আরব জগতের সকল শত্রুশক্তি। আজও সেরূপ কোয়ালিশন কাজ করছে আফগানিস্তান, মিশর, সিরিয়াসহ প্রতিটি মুসলিম দেশে। একাত্তরের আগে ও পরে এবং আজ বাংলাদেশের বুকে সংঘটিত ইসলাম বিরোধী জোটের বীভৎস অপরাধগুলো বুঝতে হলে মানব ইতিহাসের এ ঘটনা গুলোকে অবশ্যই সামনে রাখতে হবে।কারণ প্রতিযুগে শত্রু শক্তি ভিন্ন নামে ও ভিন্ন পরিচয়ে ময়দানে নামলেও তাদের চেতনা ও এজেন্ডাটি অভিন্ন। আজকের বাঙালী জাহিলিয়াত আর নবীজী (সাঃ)র যুগের আরব জাহিলিয়াতের মধ্যে পার্থক্য তাই অতি সামান্যই। মানব সমাজে একই রূপ রোগজীবাণূ যেমন বার বার একই রূপ রোগ নিয়ে ফিরে আসে, শয়তানের সৃষ্ট নৈতীক, সামাজিক ও রাজনৈতিক ব্যাধিগুলোও তেমনি সমাজ ও রাষ্ট্রে বার বার একই ধরনের বিপর্যয় নিয়ে আসে। পবিত্র কোরআনে মহান আল্লাহতায়ালা তাই ইতিহাসের এরূপ বহু ঘটনাকে বার বার তুলে ধরেছেন।